Поэтана Эльдиев Микаилна хетарехь, наггахь бен нислуш вац ненан маттахь а, хийрачу маттахь а цхьатерра говза язда хууш волу яздархо. Царах цхьаъ вара Яшуркаев: Яшуркаев Султан кхоллараллехь шен башха хатI долуш яздархо вара. Суна уггаре а хазахеташ долу дийцар Картолг олуш дерг дара, ткъа иштта Гергашна тIехь кховраш цIе йолу, цо махкал араваьллачул тIаьхьа язйина киншка а яра. Иза къоман а, халкъан а тIамарх схьаваьлла, цуьнан бала шен дагах литтина яздархо вара. Цу къоманна тIехIоьттинарг ла а ца луш, тIаьхьарчу 18 шарахь махках а ваьлла, кху аренца вехаш вара иза. Аренца вахар мел хала ду хаа иза Iевшинчарна.